# 2. Contextualización curricular

# Eixes da proposta didáctica

Esta proposta didáctica está baseada nos eixes da materia "Educación Plástica e Visual" de 6º de primaria:

- Desenvolvemento no alumnado as capacidades perceptivas, expresivas e estéticas a partir do coñecemento teórico e práctico das linguaxes audiovisuais.
- Potenciación da imaxinación, a creatividade e a intelixencia emocional.
- Favorecemento do espirito crítico ante obras e manifestacións culturais.
- Adquisición das destrezas necesarias para empregar os elementos plásticos como recursos expresivos.

- Colaboración na consecución dos obxectivos de desenvolvemento sostible (ODS) e á súa conexión co mundo real. A falta de visibilización das mulleres no arte, relacionase principalmente có Obxectivo de Desenvolvemento Sostible número 5 "Igualdade de xénero", así coma o número 10 "Reducción das desigualdades". Ao integrar os Obxectivos de Desenvolvemento Sostible 5 e 10 , non só estamos a brindar ao noso alumnado unha valiosa ferramenta para comprender e desafiar as desigualdades de xénero, senón que tamén estamos a fomentar unha cidadanía global comprometida coa construción dun futuro máis xusto e equitativo. Analizando as barreiras que enfrontaron as mulleres artistas no pasado e comparándoas coa situación actual, o alumnado adquire ferramentas para identificar e cuestionar os estereotipos de xénero presentes na nosa sociedade.

# Contidos, obxectivos específicos e competencias clave

Este REA, en relación coa programación didáctica de referencia publicada en PROENS para a materia de "Educación plástica e visual" de 6º de educación primaria, contextualízase na terceira e cuarta unidade didáctica: "Trazado" e "Georgia O'Keeffe."

O recurso englóbase nos bloques de contido 1, 2, 3 e 4.

Bloque 1: Educación plástica e visual: percepción e análise.

Bloque 2: Educación plástica e visual: creación e interpretación.

Bloque 3: Educación audiovisual: percepción e análise.

Bloque 4: Educación audiovisual: creación e interpretación.

Cada un destes catro bloques teñen características propias, aínda que todos están relacionados entre si. No primeiro e no terceiro, inclúense todos aqueles aspectos vencellados ao desenvolvemento de coñecementos, destrezas e actitudes relacionados co recoñecemento, recepción e observación sensitiva e visual, que permiten unha aproximación ás diferentes manifestacións culturais e artísticas da contorna para analizala e comprendela. O segundo e o cuarto bloques fan referencia á expresión creativa de ideas, sentimentos e sensacións mediante a exploración, o coñecemento, a execución e a utilización creativa de diferentes códigos, elementos, ferramentas, instrumentos, materiais, medios, recursos, soportes, programas, aplicacións e técnicas culturais e artísticas.

Contidos | Bloques da materia
CA1.1 - Distinguir propostas artísticas plásticas e visuais de diferentes xéneros, estilos, épocas e culturas, a través da recepción activa e mostrando curiosidade por elas. CA1.4 - Comparar o significado e os elementos característicos de distintas manifestacións culturais e artísticas plásticas e visuais que forman parte do patrimonio de diversas contornas, analizando as canles, medios e técnicas vinculados a elas, así como as súas diferenzas e similitudes, e desenvolvendo criterios de valoración propios. CA1.5 - Valorar as sensacións e emocións producidas por diferentes manifestacións culturais e artísticas plásticas e visuais, a partir da análise e da comprensión das devanditas manifestacións. CA1.6 - Manifestar respecto na recepción de propostas artísticas plásticas e visuais, interiorizando as normas elementais de comportamento e mostrando unha actitude positiva. | Bloque 1: Educación plástica e visual: percepción e análise.
CA2.1 - Producir obras propias básicas utilizando as posibilidades expresivas do corpo, a imaxe e os medios dixitais básicos e mostrando confianza nas capacidades propias. CA2.2 - Expresar con creatividade ideas, sentimentos e emocións a través de diversas manifestacións artísticas plásticas e visuais, utilizando as diferentes linguaxes e instrumentos ao seu alcance, mostrando confianza nas propias capacidades e perfeccionando a execución. CA2.4 - Participar no proceso cooperativo de producións culturais e artísticas plásticas e visuais, de forma creativa, utilizando elementos básicos da linguaxe plástica e visual e diferentes técnicas artísticas. CA2.6 - Manifestar respecto na realización de actividades, interiorizando as normas elementais de comportamento e mostrando unha actitude positiva e empática cara á expresión de ideas, sentimentos e emocións dos demais. | Bloque 2: Educación plástica e visual: creación e interpretación.
CA3.1 - Distinguir propostas artísticas audiovisuais de diferentes xéneros, estilos, épocas e culturas, a través da recepción activa e mostrando curiosidade por elas. CA3.3 - Seleccionar e aplicar estratexias para a procura de información sobre manifestacións culturais e artísticas audiovisuais, a través de diversas canles e medios de acceso, de forma individual e colaborativa. CA3.4 - Comparar o significado e os elementos característicos de distintas manifestacións culturais e artísticas audiovisuais que forman parte do patrimonio de diversas contornas, analizando as canles, medios e técnicas vinculados a elas, así como as súas diferenzas e similitudes, e desenvolvendo criterios de valoración propios. CA3.6 - Manifestar respecto na recepción de propostas artísticas audiovisuais interiorizando as normas elementais de comportamento e mostrando unha actitude positiva. | Bloque 3: Educación audiovisual: percepción e análise.
CA4.1 - Producir obras propias básicas utilizando as posibilidades expresivas do corpo, a imaxe, o son e os medios dixitais básicos, e mostrando confianza nas capacidades propias. CA4.3 - Planificar e deseñar producións culturais e artísticas audiovisuais colectivas, traballando de forma cooperativa na consecución dun resultado final que cumpra cuns obxectivos acordados e asumindo diferentes roles, desde a igualdade e o respecto á diversidade. CA4.4 - Participar no proceso cooperativo de producións culturais e artísticas audiovisuais, de forma creativa, utilizando elementos básicos da linguaxe audiovisual e diferentes técnicas artísticas. CA4.6 - Manifestar respecto na creación e interpretación de propostas artísticas audiovisuais, interiorizando as normas elementais de comportamento e mostrando unha actitude positiva e empática cara á expresión de ideas, sentimentos e emocións dos demais. | Bloque 4: Educación audiovisual: creación e interpretación

Porén, é fundamental comprender que o avance nestes aspectos artísticos non deben abordarse de xeito illado; o seu tratamento debe ser integrador e globalizado, que lle permita ao alumnado, adquirir coñecementos útiles para interpretar os feitos, sucesos e problemas dun xeito integral. Isto implica a transferencia de coñecementos, habilidades e actitudes doutras áreas disciplinarias, que se reflicten nestes bloques interconectados.

Así, este enfoque aborda de xeito transversal os catro bloques, enfocándose especialmente nos seguintes obxectivos da materia.

Obxectivos | Descrición
OBX1 | Descubrir propostas artísticas plásticas e visuais de diferentes xéneros, estilos, épocas e culturas, a través da recepción activa, para desenvolver a curiosidade, a sensibilidade, o pensamento crítico e o respecto pola diversidade
OBX2 | Investigar acerca de diferentes manifestacións culturais e artísticas plásticas e visuais e os seus contextos, empregando diversas canles, medios e técnicas, para gozar delas, entender o seu valor, así como desenvolver o pensamento e unha sensibilidade artística propia.
OBX3 | Expresar e comunicar de maneira creativa ideas, sentimentos e emocións, experimentando coas posibilidades do son, da imaxe e dos medios dixitais, para producir obras propias.
OBX4 | Participar do deseño, elaboración e difusión de producións culturais e artísticas plásticas e visuais, tanto individuais coma colaborativas, poñendo en valor o proceso e asumindo diferentes roles na consecución dun resultado final, para desenvolver a creatividade, a noción de autoría e o sentido de pertenza.

A continuación inclúense os descritores das competencias clave estipuladas pola normativa traballadas neste recurso.

Competencias clave | Clave dos descritores operativos
CCL: competencia en comunicación lingüística. | CCL1, CCL3.
CP: competencia plurilingüe. | CP1, CP3.
STEM: competencia matemática e competencia en ciencia, tecnoloxía e enxeñería. | STEM1, STEM2, STEM3.
CD: competencia dixital. | CD1, CD2.
CPSAA: competencia persoal, social e de aprender a aprender. | CPSAA3, CPSAA5.
CC: competencia cidadá. | CC1, CC2, CC3.
CE: competencia emprendedora. | CE1, CE2, CE3.
CCEC: competencia en conciencia e expresións culturais. | CCEC1, CCEC2, CCEC3, CCEC4.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)