# 3. Guía de uso

# A cidade suspendida

Este Recurso Educativo Aberto (REA) é unha oportunidade para transformar a aula nun espazo de creación colectiva, onde a imaxinación e o traballo colaborativo dean lugar a unha obra de arte interactiva: unha cidade suspendida. Vai máis aló de transmitir coñecementos técnicos ou artísticos. A súa importancia radica na integración de diversas disciplinas para fomentar o desenvolvemento integral do alumnado. O Recurso Educativo Aberto (REA) "cidade suspendida", combina arte, xeometría e creatividade, buscando ofrecer ao alumnado unha experiencia de aprendizaxe innovadora, colaborativa e profundamente enriquecedora.

Este REA abrangue unha ampla gama de obxectivos de aprendizaxe que buscan unha formación integral dos discentes. O alumnado mergullarase no fascinante universo da perspectiva, o deseño técnico e a inspiración artística, tomando como referencia a obra de Georgia O'Keeffe e o estilo Art Déco, e mediante o traballo en equipo transformará materiais en elementos arquitectónicos, culminando nunha instalación interactiva grupal que, colgando do teito, representará unha cidade suspendida cargada de ilusión e creatividade. Coa creación dunha instalación artística, fomentaremos a observación, a innovación e a capacidade de transformar materiais comúns en algo extraordinario.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)